14קרוב לודאי אם חשיב כפסיק רישיה
קטגוריות: ש_ס / יב שבת / כללי המלאכות / קונטרס דעת המחשבת

**קרוב לודאי אם חשיב כפסיק רישיה**

הנה בריטב"א (ביומא לד: וכתובות ה:) מבואר שאם אין זה ודאי, אף אם הוי קרוב לודאי, אי"ז בגדר פסיק רישיה, וז"ל, "דכל דאפשר **בשום צד** בלא מלאכה לא חשיב פ"ר", ולכאו' מבואר שאפילו מחמת צד **רחוק** תו לא חשיב כפס"ר. וכן לכאו' מבואר במאירי שבת קכ: ובתשו' הר"א בן הרמב"ם שבקרוב לפס"ר אין בזה איסור ממש, עיי"ש[[1]](#footnote-1).

אמנם ביראים (סי' רעד) מבואר שיש איסור היכן דהוא קרוב לפס"ר (אמנם יתכן שכוונתו שאסור רק מדרבנן ולא מדאו'[[2]](#footnote-2)), וכן מבואר בתרומת הדשן (סי' סד) שהוצאת סכין התחובה בחוזק הוי כפס"ר משום דכמעט הוי ודאי שירחיב את הנקב. והובא במשנ"ב (סי' שיד סקנ"ב). וכן מבואר במהרש"א (שבת קכ:) שפתיחת דלת באופן שקרוב לודאי שיכבה את הנר חשיב כפס"ר, והובא בבה"ל (סי' רעז ס"א ד"ה שמא). וכן מבואר בשעה"צ סי' שכ סקמ"ט ובמשנ"ב ס"ק קנא.

[וכן לכאו' מוכח ברש"י עה. ד"ה טפי, עיי"ש, דלכאו' צ"ב היאך טורח ושומר שלא ימות בידו, והרי מבואר בגמ' דזה הוי פס"ר שימות. ולכאו' ע"כ שבאמת אין זה מוכרח לגמרי שימות, אלא רק שקרוב לודאי שכך יקרה, ולכן חשבינן כפס"ר, ומ"מ כיון שאין זה ודאי שיקרה הרי הוא טורח ושומר שעכשיו לא יקרה כך].

וכן בריב"ש (סי' שצד) הוכיח שאם הוא רק על "צד הזרות" שזה לא יתרחש, הרי זה נחשב כפסיק רישיה, עיי"ש.

1. אמנם יתכן דהם איירו באופן שאינו קרוב מאד לודאי, ולכן אין בזה איסור ממש, אבל אם הוי קרוב מאד שיעשה מלאכה, הרי זה כפס"ר. [↑](#footnote-ref-1)
2. ובאגלי טל (חורש כ' סקי"ב) נקט שלפי היראים קרוב לפס"ר אסור מה"ת ומה שנקט שם היראים שהאיסור הוא מדרבנן הוא משום שגרירת ספסל בעצמה הוי דרבנן מכיון דהוי כלאחר יד. [↑](#footnote-ref-2)